CELEX: 32014R0743
Language: sk
Date: 2014-07-09 00:00:00
Title: Nariadenie Komisie (EÚ) č. 743/2014 z  9. júla 2014 , ktorým sa nahrádza príloha VII k nariadeniu (EÚ) č. 601/2012, pokiaľ ide o minimálnu frekvenciu analýz  Text s významom pre EHP

10.7.2014   
            
            
               SK
            
            
               Úradný vestník Európskej únie
            
            
               L 201/1
            
         NARIADENIE KOMISIE (EÚ) č. 743/2014
   z 9. júla 2014,
   ktorým sa nahrádza príloha VII k nariadeniu (EÚ) č. 601/2012, pokiaľ ide o minimálnu frekvenciu analýz
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Spoločenstve, a ktorou sa mení a dopĺňa smernica Rady 96/61/ES (1), a najmä na jej článok 14 ods. 1,
   keďže:
   
               (1)
            
            
               V prílohe VII k nariadeniu Komisie (EÚ) č. 601/2012 (2) sa stanovuje minimálna frekvencia analýz pre príslušné palivá a materiály, ktorú majú uplatňovať prevádzkovatelia na určenie faktorov výpočtu.
            
         
               (2)
            
            
               V článku 35 nariadenia (EÚ) č. 601/2012 sa stanovuje, že príloha VII k uvedenému nariadeniu sa má pravidelne preskúmavať, pričom prvé preskúmanie sa uskutoční najneskôr 2 roky od nadobudnutia účinnosti nariadenia (EÚ) č. 601/2012.
            
         
               (3)
            
            
               Príloha VII k nariadeniu (EÚ) č. 601/2012 by sa mala zmeniť, aby sa objasnila klasifikácia a kategorizácia palív a materiálov, ktoré sú v nej uvedené, s cieľom zlepšiť konzistentnosť pri uplatňovaní príslušných faktorov použitých na výpočet emisií.
            
         
               (4)
            
            
               V záujme zrozumiteľnosti je vhodné nahradiť prílohu VII k nariadeniu (EÚ) č. 601/2012.
            
         
               (5)
            
            
               Nariadenie (EÚ) č. 601/2012 by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre zmenu klímy,
            
         PRIJALA TOTO NARIADENIE:
   Článok 1
   Príloha VII k nariadeniu (EÚ) č. 601/2012 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. júla 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 275, 25.10.2003, s. 32.
   
      (2)  Nariadenie Komisie (EÚ) č. 601/2012 z 21. júna 2012 o monitorovaní a nahlasovaní emisií skleníkových plynov podľa smernice Európskeho parlamentu a Rady 2003/87/ES (Ú. v. EÚ L 181, 12.7.2012, s. 30).
   
      PRÍLOHA
      
         
            „PRÍLOHA VII
            Minimálna frekvencia analýz (článok 35)
            
                        Palivo/materiál
                     
                     
                        Minimálna frekvencia analýz
                     
                  
                        Zemný plyn
                     
                     
                        Aspoň týždenne
                     
                  
                        Ostatné plyny, najmä syntetický plyn a technologické plyny, napr. zmes rafinérskych plynov, koksárenský plyn, vysokopecný plyn a konvertorový plyn
                     
                     
                        Aspoň denne – podľa postupov vhodných pre rôzne časti dňa
                     
                  
                        Palivové oleje (napr. ľahký, stredný a ťažký vykurovací olej, bitúmen)
                     
                     
                        Každých 20 000 ton paliva a aspoň šesťkrát ročne
                     
                  
                        Uhlie, koksovateľné uhlie, ropný koks, rašelina
                     
                     
                        Každých 20 000 ton paliva/materiálu a aspoň šesťkrát ročne
                     
                  
                        Ostatné palivá
                     
                     
                        Každých 10 000 ton paliva a aspoň štyrikrát ročne
                     
                  
                        Nespracovaný tuhý odpad (čistý fosílny odpad alebo zmes odpadu z biomasy a fosílneho odpadu)
                     
                     
                        Každých 5 000 ton odpadu a aspoň štyrikrát ročne
                     
                  
                        Kvapalný odpad, vopred spracovaný tuhý odpad
                     
                     
                        Každých 10 000 ton odpadu a aspoň štyrikrát ročne
                     
                  
                        Horniny s vysokým obsahom uhličitanov (vrátane vápenca a dolomitu)
                     
                     
                        Každých 50 000 ton materiálu a aspoň štyrikrát ročne
                     
                  
                        Íly a bridlice
                     
                     
                        Množstvo materiálu, ktoré zodpovedá 50 000 tonám CO2 a aspoň štyrikrát ročne
                     
                  
                        Iné materiály (surovina, medziprodukt a konečný produkt)
                     
                     
                        V závislosti od typu materiálu a zmeny, množstvá materiálu zodpovedajúce 50 000 tonám CO2 a aspoň štyrikrát ročne“